Uroš Zorman
Uroš Zorman (Kranj, 9. siječnja 1980.) je slovenski rukometaš i reprezentativni kapetan koji trenutno igra kao srednji vanjski za poljski klub KS Kielce. Rukometnu karijeru započeo je u Sloveniji, a 2003. je potpisao za španjolski CB Ademar León. Nakon jedne sezone u Španjolskoj, vratio se u Celje Pivovarna Laško, ali se već nakon dvije sezone vratio u Španjolsku, gdje je do 2009. igrao za BM Ciudad Real. Nakon još jedne sezone u Celju, 2010. godine potpisao je za Vive Targi Kielce. 

Za reprezentaciju je nastupio 213 puta i postigao 505 golova te trenutno uživa status reprezentativnog kapetana. Na EHF Euru 2012. godine je bio najbolji asistent turnira s 5.7 asistencija po utakmici te je uvršen u idealnu momčad kao najbolji srednji vanjski. Uz to, Zorman je bio dio slovenske reprezentacije koja je 2004. godine osvojila srebro na EHF Euru. 

Slovenski rukometaši